wickkiey/tamil-wikipedia-markdown huggingface dataset:
# பி. என். கிருட்டிணமூர்த்தி


**சர் பூர்ணையா நரசிங்க ராவ் கிருட்டிணமூர்த்தி (Sir Purniah Narasinga Rao Krishnamurti)** (1849 ஆகத்து12 - 1911) இவர் ஓர் இந்திய வழக்கறிஞரும் நிர்வாகியும் ஆவார். இவர் 1901 முதல் 1906 வரை மைசூர் இராச்சியத்தின் திவானாக பணியாற்றினார். இவர் மைசூரின் முதல் திவானான பூர்ணையா என்பவரின் நேரடி வம்சாவளியாக இருந்தார்.  

## ஆரம்பகால வாழ்க்கை மற்றும் கல்வி
கிருட்டிணமூர்த்தி 1849 ஆகத்துட் 12 அன்று மைசூர் இராச்சியத்தில் பிறந்தார்.பெங்களூரில் கல்வி பயின்றார். பின்னர், மசென்னைப் பல்கலைக்கழகத்தில் சட்டத்தில் பட்டம் பெற்ற இவர் 1870 இல் மைசூர் அரச சேவையில் உதவி கண்காணிப்பாளராக சேர்ந்தார். உடையார் வம்சம் அரியணையை மீட்டெடுத்த பிறகு, கிருட்டிணமூர்த்தி 1901 இல் திவானாக நியமிக்கப்படுவதற்கு முன்பு தலைமை நீதிமன்றத்தின் நீதிபதியாக பணியாற்றினார். 1905 ஆகத்து 3 அன்று, இவர் திவானாக இருந்தபோது, பெங்களூரில் மின்சார விளக்குகள் அறிமுகப்படுத்தப்பட்டன (மின்சார தெரு விளக்குகளைப் பெற்ற இந்தியாவின் முதல் நகரம்). ஏலந்தூர் ஏலந்தூர் தோட்டத்தின் ஐந்தாவது ஜாகிர்தாரும் ஆவார். இவருக்கு இரண்டு குழந்தைகள் இருந்தனர்.  

## விருதுகள் மற்றும் மரியாதைகள்

- 1897 ஆம் ஆண்டில், கிருஷ்ணமூர்த்தி இந்திய சாம்ராஜ்யத்தின் ஒழுங்கின் தோழராக மாற்றப்பட்டார் .
- 1903 ஆம் ஆண்டில், அவர் இந்தியப் பேரரசின் வீரத்திருத்தகையாக கௌரவிக்கப்பட்டார் .
# பாதை கோட்டுரு


கோட்டுருவியலில் **பாதை கோட்டுரு** அல்லது **நேரியல் கோட்டுரு** (*path graph*, *linear graph*) என்பது முனைகளை *v*<sub>1</sub>, *v*<sub>2</sub>, …, *v*<sub>*n*</sub> என வரிசைப்படுத்தக் கூடிய கோட்டுருவாகும். } (*i* = 1, 2, …, *n* − 1) என்பது இக்கோட்டுருவின் விளிம்புகளாகும்.  

குறைந்தபட்சம் இணைக்கப்பட்ட இரு முனைகளுடன், இரு இறுதிமுனைகள் (படி ஒன்றுள்ள முனைகள்) கொண்டு, பிற முனைகளின் இருந்தால் அவற்றின் படி இரண்டாக உள்ள பாதையாகவும் பாதை கோட்டுருவைக் கருதலாம்.  

பிற கோட்டுருக்களின் உட்கோட்டுருக்களாகப் பங்கு வகிப்பதில் பாதை கோட்டுருக்கள் முக்கியத்துவம் பெற்றுள்ளன; அக்கோட்டுருக்களின் பாதைகளாக பாதைக் கோட்டுருக்கள் அழைக்கப்படுகின்றன. மரத்திற்கான எளிய எடுத்துக்காட்டாக பாதை அமைந்துள்ளது. பாதையானது மூன்று அல்லது மூன்றுக்கு மேற்பட்ட படி கொண்ட முனைகள் இல்லாத மரமாகும். பாதைகளின் இணைப்பில்லா ஒன்றிணைப்பு "நேரியல் காடு" எனப்படுகிறது.  

பெரும்பாலான கோட்டுருவியல் பாடநூல்களில் கோட்டுருவியலின் அடிப்படைக் கருத்துக்களாகப் பாதைகள் தரப்பட்டுள்ளன(Bondy and Murty (1976), Gibbons (1985), or Diestel (2005).
# பிசு(முப்புளோரோமீத்தேன்சல்போனைல்)அனிலின்



**பிசு(முப்புளோரோமீத்தேன்சல்போனைல்)அனிலின்** *(Bis(trifluoromethanesulfonyl)aniline)* என்பது C<sub>6</sub>H<sub>5</sub>N(SO<sub>2</sub>CF<sub>3</sub>)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிசு(டிரைபுளோரோமெத்தேன்சல்போனைல்)அனிலின் என்ற பெயராலும் இது அழைக்கப்படுகிறது. வெண்மை நிறத்தில் திண்மமாக காணப்படும் இச்சேர்மம் ஒரு சேர்மத்தில் திரிப்லைல் (SO2CF3) குழுவைச் சேர்க்கப் பயன்படுகிறது. திரிப்லிக் நீரிலியை ஒத்த பண்புகளை மிதமான அளவில் பிசு(முப்புளோரோமீத்தேன்சல்போனைல்)அனிலின் வெளிப்படுத்துகிறது.
# புத்தனேந்தல் அணை

**புத்தனேந்தல் அணை** அல்லது **தாமல் அணை**, **மேமாளூர் அணை** என்பது தமிழ்நாட்டின், கள்ளக்குறிச்சி மாவட்டத்தில் கெடிலம் ஆற்றின் குறுக்கே அமைந்துள்ள ஒரு அணையாகும்.  

## அமைவிடம்
இந்த அணையானது திருக்கோவலூர் வட்டத்தில் திருக்கோவலூருக்குத் தென்கிழக்கே ஏறக்குறைய 15 கி.மீ. தொலைவில் புத்தனேந்தல் என்னும் ஊரின் எல்லையில் அமைந்துள்ளது. ஆற்றின் தென்கரையில் புத்தனேந்தல் ஊர் இருக்கிறது. இங்கே இயற்கையாகவே கெடிலத்தின் குறுக்கே அணைத்தடுப்புபோல் பாறைகள் உயர்ந்துள்ளன. அந்தக் குறுக்குப் பாறைத் தடுப்பு ஒரு சிறிய அணை போல் சிறிய அளவில் பயன் தந்து வந்தது. இங்கே ஆற்றிற்குத் தென்பால் தாமல் என்னும் ஊர் இருப்பதால் தாமல் அணை எனச் சிலரும், வடபால் மேமாளூர் என்னும் ஊர் இருப்பதால் மேமாளூர் அணை எனச் சிலரும் அழைத்து வந்ததும் உண்டு. இங்கே உள்ள குறுக்குப் பாறைமேல் 1953 ஆம் ஆண்டு சுவர் எழுப்பப்பட்டு உயரமாகச் செயற்கை அணை கட்டப்பட்டது. அதனால் இவ்வணை மற்ற அணைகளினும் மிகவும் உயரமாய்த் தோற்றமளிக்கிறது. அணைக்கு மேற்புறம் ஆற்றின் இருபக்கமும் கால்வாய்கள் வெட்டப்பட்டுள்ளன. அவற்றின் வழியாக 519 ஏக்கர் நிலத்திற்குப் பாசன வசதி கிடைத்துக்கொண்டிருக்கிறது. இந்தப் பாசனத்தால் அந்த வட்டாரத்து வயல்கள் மிகவும் செழிப்பாக உள்ளன.
# திருவயிந்திரபுரம் அணை

**வானமாதேவி அணை** என்பது தமிழ்நாட்டின், கடலூர் மாவட்டத்தில் கெடிலம் ஆற்றின் குறுக்கே கட்டபட்டடுள்ள ஒரு அணையாகும். இது கடலூருக்கு மேற்கே ஏழு கி.மீ. தொலைவில் உள்ள திருவயிந்திரபுரம் என்னும் ஊரை யொட்டிக் கட்டப்பட்டுள்ளது. 1835 - 1836 ஆம் ஆண்டில் கட்டப்பட்ட இந்த அணையின் நீளம் 436 அடி ஆகும். 1903 இல் இது நன்கு வலுப்படுத்தப்பட்டது.  

இந்த அணைக்குமேல் ஆற்றின் வலப்பக்கத்தில் கால்வாய் பிரிகிறது. இக்கால்வாய் கடலூரின் தென்பகுதியில் பாய்ந்து அவ்வட்டாரத்தில் உள்ள பல ஊர்களுக்குப் பாசன வசதி அளிக்கிறது. பெரிய கால்வாயிலிருந்து சிறிய கால்வாய்கள் பல பிரிகின்றன. அவற்றிலிருந்து சிறுசிறு கால்வாய்கள் மேலும் பல பிரிகின்றன.
# த. ஆனந்த ராவ்


**தஞ்சை ஆனந்த ராவ் (Tanjore Ananda Rao)** (ஆனந்த ராவ் தஞ்சாவூர்க்காரர் என்றும் அழைக்கப்பட்டார் ) (1852 மே 15 - 1919 சூலை 19) இவர் ஒரு இந்திய நிர்வாகியும் மற்றும் அரசியல்வாதியுமாவார். இவர் 1909 முதல் 1912 வரை மைசூர் இராச்சியத்தின் திவானாக பணியாற்றினார். இவர் திவான் சர் த.மாதவ ராவின் மூத்த மகனாவார்.  

## ஆரம்பகால வாழ்க்கை மற்றும் கல்வி
ஆனந்த ராவ் திருவனந்தபுரம் கோட்டையின் பத்ம விலாசத்தில் 1852 மே 15 ஆம் தேதி பிறந்தார். பிரபல இந்திய அரசியல்வாதியான இவரது தந்தை சர் த. மாதவ ராவ், திருவிதாங்கூர் மற்றும் பரோடாவின் திவானாகவும், இந்திய தேசிய காங்கிரசின் ஆரம்ப முன்னோடிகளில் ஒருவராகவும் பணியாற்றினார். இவர்களின் குடும்பம் தஞ்சாவூர் மாவட்டத்தைச் சேர்ந்த தஞ்சாவூர் மராத்தி மொழி பேசும் தேசஸ்தா பிராமணச் சமூகத்தைச் சேர்ந்தது.  

ராவ் சென்னையில் பள்ளிப்படிப்பை முடித்தார். 1867 ஆம் ஆண்டில் முதல் வகுப்பில் மெட்ரிகுலேசனையும், 1869 இல் சென்னை, மாநிலக் கல்லூரியிலும் , திருவனந்தபுரம் மகாராஜா கல்லூரியிலும் படித்து பட்டம் பெற்றார்.  

## தொழில்
1873 நவம்பர் 14 அன்று மைசூர் அரசுப் பணியில் இணைவதற்கு முன்பு ராவ் ஆரம்பத்தில் பரோடாவின் துகாஜி ராவ் கோல்கருக்கு ஆசிரியராகப் பணிபுரிந்தார். 1876 சூலை 7 ஆம் தேதி பெங்களூரின் உதவி ஆணையராக ராவ் நியமிக்கப்பட்டார். பின்னர்,1879 டிசம்பர் 1 முதல் 1883 சனவரி வரை அரண்மனை கணக்குகளின் பொறுப்பாளராக இருந்தார்.  

ராவ் 1883 முதல் 1886 வரை ஹாசன் மற்றும் காடூருக்கான உதவி ஆணையராகவும், 1886 முதல் 1889 வரை ஹாசன் மற்றும் மைசூரின் செயல் துணை ஆணையராகவும் பணியாற்றினார். 1889 முதல் 1897 வரை மைசூர் திவானின் தலைமைச் செயலாளராகவும், 1897 முதல் 1904 வரை வேளாண் மற்றும் பிற புள்ளிவிவர இயக்குநராகவும் பணியாற்றினார். ராவ் 1904 ஆம் ஆண்டு மார்ச் 14 ஆம் தேதி வருவாய் ஆணையராக நியமிக்கப்பட்டு 1906 மார்ச் 14 முதல் மைசூர் சட்டமன்றத்தில் 1909 ஏப்ரல் 1 ஆம் தேதி திவானாக பொறுப்பேற்றார்.  

## மைசூர் திவான்
ராவ் 1909 ஏப்ரல் 1 முதல் 1912 நவம்பர் 10 வரை மைசூரின் திவானாக பணியாற்றினார். இவரது ஆட்சிக் காலத்தில் மைசூரின் பொருளாதார வளர்ச்சிக்கு நிறைய நடவடிக்கைகள் மேற்கொள்ளப்பட்டன. சிவசமுத்திரத்தில் உள்ள மின் நிலையத்திற்காக 1910 இல் ஒரு நீர்த்தேக்கம் கட்டப்பட்டது. அதே ஆண்டில், மைசூர்-ஹாசன் இரயில் பாதை சாலிகிராம் மற்றும் யடாத்தூரை அர்சிகரேவில் இணைக்கும் வகையில் நீட்டிக்கப்பட்டது. முதலாவது மைசூர் பொருளாதார மாநாடு 1910 சூன் 10 அன்று தொடங்கப்பட்டது. மேலும் இது ஒவ்வொரு ஆண்டும் ஒரு முறை கூடியது. 1911-1912 ஆம் ஆண்டில், கண்ணம்பாடியில் காவிரி ஆற்றில் கிருட்டினராச சாகர் அணைக் கட்டும் பணி தொடங்கப்பட்டது.  

## விசுவேசுவரய்யாவிற்கு அழைப்பு

இவர், 1909 ஆம் ஆண்டில் மோக்சகுண்டம் விசுவேசுவரய்யாவை மைசூர் அரசாங்கத்தின் தலைமை பொறியாளராகவும் செயலாளராகவும் பணியாற்ற அழைத்து வந்தார்.  

## மரியாதை
ராவ் 1910 ஆம் ஆண்டில் இந்திய சாம்ராச்சியத்தின் ஒழுங்கின் தோழராக மாற்றப்பட்டார்.  

- மத்திய பெங்களூரில் ரேஸ் கோர்ஸ் சாலையில் ஒரு பெரிய சாலை சந்திப்பு, இவரது பெயரான திவான் டி.ஆனந்த ராவ் வட்டம் என்று பெயரிடப்பட்டது.
# ஆர்தர் பெவர்லி

**ஆர்தர் பெவர்லி** *(Arthur Beverly)* நியூசிலாந்து நாட்டைச் சேர்ந்த ஒரு கடிகாரத் தயாரிப்பாளர் ஆவார். கண்காணிப்பாளர், கணிதவியலாளர் மற்றும் வானியலாளர் என்ற பன்முகங்களும் இவருக்கு இருந்தன. 1822 ஆம் ஆண்டு மார்ச்சு மாதம் 22 ஆம் நாள் இவர் பிறந்தார்.  

இசுக்காட்லாந்தின் அபெர்தீன்சையர் உள்ளாட்சிப் பிரிவிலுள்ள மிகப்பெரிய கிராமமான ஆல்போர்டில் விவசாயி சியார்ச்சு பெவர்லியின் மகனாக ஆர்தர் பெவர்லி பிறந்தார். வீட்டிலும் உள்ளூர் காலணி தயாரிப்பாளர் ஒருவரின் உதவியில் மாலை நேரங்களிலும் இவர் கல்வி கற்றார். அபெர்தீன்சையரைச் சேர்ந்த கடிகாரத் தயாரிப்பாளர் மற்றும் ஒளியியல் நிபுணர் ஒருவரிடம் 14 வயது முதல் பயிற்சிபெற்றார். இங்குதான் கண்ணாடி வில்லைகள் தயாரிப்பாளராக இவர் புகழ்பெற்றார். அபெர்தீன் பல்கலைக்கழகத்தின் தாவரவியல் பேராசிரியரான முனைவர் சியார்ச்சு டிக்கிக்கு நுண்ணோக்கி கண்ணாடி வில்லைகள் தயாரித்துக் கொடுத்த பிறகு பேராசிரியர் டிக்கி ஆர்தரை மற்ற விஞ்ஞானிகளுக்கு பரிந்துரைத்தார்.  

1852 ஆம் ஆண்டில் ஆர்தர் ஆத்திரேலியாவுக்குப் பயணம் செய்தார். சிலகாலம் தங்கச் சுரங்கங்களில் பணியாற்றிய பின்னர் மெல்போர்னுக்கு இடம்பெயர்ந்து கடிகாரத் தயாரிப்பாளராக பணிபுரிந்தார். 1858 ஆம் ஆண்டு நியூசிலாந்திற்குச் சென்றார். துனெடின் நகரில் ஒரு வர்த்தகத் தொழிலை தொடங்கினார். 1865 ஆம் ஆண்டு நியூசிலாந்து கண்காட்சியில் பெவர்லி கடிகாரம் என்று அழைக்கப்படும் ஒரு கடிகாரத்தை காட்சிப்படுத்தினார். காற்றின் தினசரி வெப்பநிலை மாறுபாட்டிற்கேற்ப தன்னைத்தானே சுற்றிக் கொள்ளவும், ஒழுங்கற்ற வடிவங்களின் பரப்பை அளவிட உதவும் ஒரு தளப்பரப்புமானியாகவும் இக்கடிகாரம் பயன்பட்டது. தளப்பரப்புமானியின் வடிவமைப்பிற்காக 1865 ஆம் ஆண்டில் இராயல் இசுக்காட்லாந்திய கலைக் கழகத்தின் மக்தோகல் பிரிசுபேன் பதக்கம் ஆர்தருக்கு வழங்கப்பட்டது.  

ஆர்தர் வானவியலில் மிகுந்த ஆர்வம் கொண்டிருந்தார். தனது சொந்த 3 அங்குல தொலைநோக்கியை உருவாக்கினார். ஆர்தரைச் சிறப்பிக்கும் வகையில் உள்ளூரில் நிறுவப்பட்ட வானாய்வகத்திற்கு பெவர்லி-பெக் ஆய்வகம் எனப் பெயரிடப்பட்டது.  

இறுதிகாலம் வரை திருமணம் செய்து கொள்ளாமல் வாழ்ந்த ஆர்தர் 1907 ஆம் ஆண்டு அக்டோபர் மாதம் காலமானார். தனது சொத்துகள் அனைத்தையும் ஒடாகொ பல்கலைக்கழகத்திற்காக விட்டுச் சென்றார்.
# உடற்கூற்றியல் மாதிரி


**உடற்கூற்றியல் மாதிரி** (Anatomical model) என்பது மருத்துவ அல்லது உயிரியல் கல்விக்கு பயன்படுத்தப்படும் மனித அல்லது விலங்கு உடற்கூற்றியலின் முப்பரிமாண பிரதிநிதித்துவம் ஆகும்.  

உடற்கூறியலை பகுதியளவு வெட்டப்பட்டதாக காட்டும் வகையில் அல்லது நீக்கக்கூடிய பாகங்களைக் கொண்டிருப்பதாக இருக்கும் வகையில் இம்மாதிரிகள் இருக்கும். மாதிரி உடல் பாகங்களை அகற்றவும் ஆய்வு செய்யவும் மாணவனை இம்மாதிரிகள் அனுமதிக்கின்றன.  

உடற்கூறியல் முப்பரிமாண கணினி மாதிரிகள் இப்போது ஒரு மாற்றாக இருந்தாலும், உடற்கூறியல் பற்றிய நுண்ணறிவை வழங்குவதில் உடற்கூறியல் மாதிரிகள் இன்னும் நன்மைகளைக் கொண்டுள்ளன.
# ரேவதி திருநாள் பாலகோபால வர்மன்



**ரேவதி திருநாள் பாலகோபால வர்மன் (Revathi Thirunal Balagopal Varma )** இளவரசி உத்திரம் திருநாள் லலிதாம்பா பாயி (1923-2008), உத்திரட்டாதி திருநாள் கேரள வர்ம கோயில் தம்புரான் ஆகியோரின் மகனான 1953இல் திருவிதங்கூரின் இளையராஜாவாகப் பிறந்தார். இவர், திருவிதாங்கூரின் கடைசி அரசப் பிரதிநியான பத்மநாபசேவினி மகாராணி பூராடம் திருநாள் சேது லட்சுமி பாயியின் பேரனாவார். மேலும், புகழ்பெற்ற கலைஞரான ராஜா ரவி வர்மாவின் பெரிய பேரனும், ருக்மணி வர்மனின் சகோதரரும் ஆவார். எழுத்தாளரான சிறீகுமார் வர்மா இவரது உறவினராவார்.  

திரிப்பாப்பூர் கிளையின் தலைவரான மூலம் திருநாள் ராம வர்மாவுக்கு அடுத்ததாக ரேவதி திருநாள் இருக்கிறார். திருவிதாங்கூர் அரசக் குடும்பம் புகழ்பெற்ற சிறீ பத்மநாபசாமி கோயிலின் பாதுகாவலர்கள் ஆவர். பெங்களூரில் உள்ள பிஷப் காட்டன் ஆண்கள் பள்ளியிலும், பின்னர், பெர்க்லியிலுள்ள் கலிபோர்னியா பல்கலைக் கழகத்திலும் கல்வி கற்ற இவர், 1970களில் குடும்பத் தொழில்களை மேற்கொள்வதற்கு முன்பு முதுநிலை வணிக நிர்வாகத்தில் பட்டம் பெற்றார். வித்யா என்பவரை மணந்த இவருக்கு சம்யுக்தா என்ற மகளும், விக்ரமாதித்யன் என்ற மகனும் உள்ளனர்.
# ருக்மிணி வர்மா


**ருக்மிணி வர்மா (Rukmini Varma)** (பிறப்பு 1940) பெங்களூரைச் சேர்ந்த இவர் ஓர் இந்தியக் கலைஞராவார்.  

## வாழ்க்கை
திருவிதாங்கூரின் உத்திரம் திருநாள் லலிதாம்பா பாயி மற்றும் சிறீகேரள வர்மா கோயில் தம்புரான் ஆகியோருக்கும் நான்காவது மகளாகப் பிறந்தார். இவருக்கு இட்ட பெயர் பரணி திருநாள் இருக்மிணி பாயி என்பதாகும். இவர் மகாராணி சேது லட்சுமி பாயியின் பேத்தியும், திருவிதாங்கூர் அரசக் குடும்பத்தைச் சேர்ந்தவருமாவார். புகழ்பெற்றக் கலைஞர் ராஜா ரவி வர்மா இவரது பெரிய தாத்தா ஆவார். இவரது தந்தை கேரள வர்மா கரி மற்றும் கரிக்கோல் ஓவியங்களில் நிபுணத்துவம் பெற்ற ஒரு கலைஞராக இருந்தார். இவரது மகன் ஜெய்கோபால் வர்மாவும் ஒரு வண்ணக் கரிக்கோல் கலைஞராவார்.  

1970 களில் இவர் பெங்களூரின் சித்ரகலா பரிசத்தின் ஆலோசனைக் குழுவில் உறுப்பினராக இருந்தார். தற்போது இவர் 2015 செப்டம்பரில் நிறுவிய பெங்களூரில் உள்ள ராஜா ரவி வர்மா பாரம்பரிய அறக்கட்டளையின் தலைவராக உள்ளார்.  

ருக்மிணி வர்மா எழுத்தாளர் சிறீகுமார் வர்மாவின் உறவினராவார். மறைந்த தேவி பிரசாத் வர்மாவை மணந்த இவருக்கு வேணுகோபால் வர்மா, ஜெய்கோபால் வர்மா என்ற இரண்டு மகன்கள் உள்ளனர். இவரது சகோதரர் பாலகோபால் வர்மா திருவிதாங்கூரைச் சேர்ந்த இளையராஜா என்ற பட்டத்தை தற்போது வைத்துள்ளார்.
# இரவிவர்மன் தம்பி



**இரவிவர்மன் தம்பி (Iravivarman Thampi)** (1782-1856) இரயிமான் தம்பி என்றும் அழைக்கப்படும் இவர் ஒரு கர்நாடக இசைக்கலைஞரும், இசை அமைப்பாளரும் மற்றும் திருவிதாங்கூர் இராச்சியத்தைச் சேர்ந்த கவிஞருமாவார். சுவாதித் திருநாள் ராம வர்மனின் அரச சபையில் பாடல்களைப் பாடினார். இவரது இசையமைப்பில் மலையாளத்தின் மிகவும் பிரபலமான தாலாட்டுக்களில் ஒன்றான ஓமணத்திங்கள் கிடாவோ என்பதும் அடங்கும்.  

## சுயசரிதை
இரயிமான் தம்பி, எனற தனது தாத்தாவின் பெயரான இரவிவர்மன் தம்பி என்ற பெயரில், 1782 இல் பிறந்தார். திருவிதாங்கூர், கரமனையில் உள்ள கோட்டக்ககம் கிழக்கே மாடம், சேர்த்தலையின் அரச குடும்பத்தைச் சேர்ந்த கேரள வர்மா தம்புரான், புதுமனை அம்மாவீடு தம்பி குடும்பத்தைச் சேர்ந்த பார்வதி பிள்ளை தங்கச்சி ஆகியோர் இவரது பெற்றோர் ஆவர். இவரது தாயார், இளவரசர் மகரம் திருநாள் ரவி மர்மாவின் மகளும், தர்ம ராஜாவின் அரசக் குடும்பத்தைச் சேர்ந்த மருமகளுமாவார். தம்பி, தனது பெற்றோரால் கிழக்கே மாடம் வீட்டில் வளர்க்கப்பட்டார். மேலும் இவரது தந்தையிடமிருந்து ஆரம்பக் கல்வி கற்றப் பிறகு, இலக்கணம், மொழியியல், சமசுகிருத இலக்கியங்களில் சங்கரன் இளையாத்து என்ற ஆசிரியரின் கீழ் பாடம் படித்தார். இவர் தனது 14 வயதில் எழுதிய தனது முதல் கவிதையை திருவிதாங்கூரைச் சேர்ந்த கார்த்திகை திருநாள் தர்ம ராஜாவுக்கு அர்ப்பணித்தார். இது அவருக்கு திருவாங்கூர் நீதிமன்றத்தில் குறிப்பிடத்தக்க இடத்தைப் பெற்றது, மேலும் பலராம வர்மா, சுவாதி திருநாள், உத்திரம் திருநாள், இரண்டு ராணிகள், கௌரி பார்வதி பாயி மற்றும் கௌரி லட்சுமி பாயி ஆகியோரின் ஆதரவையும் பெற்றது.  

இரயிமான் தம்பி தனது தாய் மாமா புதுமனை கிருட்டிணன் தம்பியின் மகள் காளி பிள்ளை தங்கச்சி என்பவரை மணந்தார். மேலும் இத்தம்பதியருக்கு லட்சுமி குட்டி பிள்ளை தங்கச்சி என்கிற குட்டி குஞ்சு தங்கச்சி (1820-1914) உட்பட ஏழு குழந்தைகள் இருந்தனர். லட்சுமி குட்டி பிள்ளை தனது தந்தையின் கலை மற்றும் கவிதை மரபுகளைத் தொடர்ந்தார். தம்பியின் மற்றொரு மகள் அருமனையைச் சேர்ந்த மகாராஜா விசாகம் திருநாளின் மகன் நாராயணன் தம்பியை மணந்தார். சுவாதித் திருநாள் ராம வர்மன் பிறந்தபோது 'ஓமணத்திங்கள் கிடாவோ' என்ற தாலாட்டு எழுதினார், இது மலையாள மொழியில் மிகவும் பிரபலமான தாலாட்டுக்களில் ஒன்றாக மாறியது.  

தம்பி 1856 இல் இறந்துவிட்டார் என்று நம்பப்படுகிறது.
# சாலிதிஸ்



**சாலிதிஸ்** (**Salitis**) பண்டைய அண்மைக் கிழக்கின் ஐக்சோஸ் இன மக்களின் தலைவன் ஆவார். இவர் பண்டைய எகிப்தின் பதினான்காம் வம்சத்தவர்கள் ஆண்ட வடக்கு எகிப்தை போரில் கைப்பற்றி ஆண்டார். சாலிதிஸ் 15-ஆம் வம்சத்தை நிறுவினார். பின்னர் தெற்கு எகிப்தின் மெம்பிஸ் நகரத்தைக் கைப்பற்றிய சாலிதிஸ் பண்டைய எகிப்து முழுவதும் தனது ஆட்சியில் கொண்டு வந்தார். தெற்கு எகிப்தின் வடிநிலத்தில் பாயும் நைல் நதியின் ஒரு கிளை ஆற்றின் கரையில் பார்வோன் சாலிதிஸ் ஆவரிஸ் எனும் புதிய நகரத்தை நிறுவினார். 19 ஆண்டுகள் எகிப்தை ஆண்ட எகிப்தியரல்லாத பார்வோன் சாலிதிஸ் இறந்த பிறகு, பியோன் எனும் பார்வோன் எகிப்தை ஆன்டார்.  
## இதனையும் காண்க
- பாரோக்களின் பட்டியல்
- எகிப்தின் பதினைந்தாம் வம்சம்
- பண்டைய எகிப்திய அரசமரபுகள்
- எகிப்தின் வரலாறு
# அரசி தௌசரத்து



**அரசி தௌசரத்து** (**Twosret**) (*Tawosret, Tausret*,) (இறப்பு:கிமு 1189) பண்டைய எகிப்தின் புது இராச்சியத்தை ஆண்ட 19-ஆம் வம்சத்தின் இறுதி ஆட்சியாளரும், அரசியும் ஆவார். இவர் தனது கணவரும், பார்வோனுமான சிப்டா இறந்ததற்குப் பின் எகிப்தின் ஆட்சியாளரானார். இவர் தன கணவர் சிப்டாவுன் இணைந்து 6 ஆண்டுகளும், கணவர் இறந்த பிறகு இரண்டு ஆண்டுகளும் எகிப்தை ஆண்டார். 1189-இல் அரசி டூஸ்ரெத் வாரிசு இன்றி இறக்கும் போது நடைபெற்ற எகிப்திய உள்நாட்டுப் போரில் 20-ஆம் வம்சத்தின் பார்வோன் செத்னக்தே புது எகிப்திய இராச்சியத்தின் ஆட்சியாளரானார்.  

கள், இலண்டன் பீட்டர் எகிப்தியவியல் அருங்காட்சியகம்]]  
## எகிப்திய பெண் அரசிகள்

- ஆட்செப்சுட்டு
- செசெசெட்
- நெஃபர்டீட்டீ
- நெபர்தரி
- முதலாம் நெபெரு
- முதலாம் கிளியோபாட்ரா
- ஏழாம் கிளியோபாற்றா

## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
- எகிப்தின் வரலாறு
# சங்கர சுப்பையர்


**சங்கர சுப்பையர் ( Shungrasoobyer)** (1836-1904) இவர் ஓர் இந்திய நிர்வாகியாக இருந்தார். 1892 மற்றும் 1898க்குமிடையே திருவிதாங்கூர் மாநிலத்தின் திவானாக பணியாற்றினார்.  

## ஆரம்ப கால வாழ்க்கை
சங்கர சுப்பையர் 1836 ஆம் ஆண்டில் திருவிதாங்கூரில் பிறந்தார். இவரது தாய்வழி தாத்தா மேல்முறையீட்டு நீதிமன்றத்தின் நீதிபதியாக இருந்தார். திருவனந்தபுர ராஜாவின் இலவச பள்ளியில் தனது பள்ளிப் படிப்பைப் பெற்ற இவர், 1853 ஆம் ஆண்டில் படிப்பை முடித்ததும், திருவிதாங்கூர் மாநில அரசுப் பணியில் ஆசிரியராக சேர்ந்தார்.  

## ஆட்சிப் பணி
சங்கர சுப்பையர் திறமைகளை அப்போதைய திவான் சர் டி. மாதவ ராவ் கண்டுபிடித்தார். அவர் இவரை துணை காவல்துறை அதிகாரியாக நியமித்தார். சங்கர சுப்பையர் கல்வி இயக்குநராகவும், எல்லை ஆணையாளராகவும் பணியாற்றினார். திருவிதாங்கூர் மற்றும் கொச்சி இராச்சியம் இடையே ஒரு எல்லை மோதலைத் தீர்க்கவும் இவர் உதவினார்.  

1882 ஆம் ஆண்டில், சங்கர சுப்பையர் வருவாய் குடியேற்றத்தின் திவானாக அப்போதைய திவான் வி.ராமையங்கார் என்பவரால் நியமிக்கப்பட்டார். நஞ்சாநாடு, திருவனந்தபுரம் போன்ற பகுதிகளில் குடியேற்றத்தை நிறைவுசெய்து தனது பணியை சிறப்பாகச் செய்தார். 1888 ஆம் ஆண்டில், திருவிதாங்கூர் சட்டமன்றத்திற்கு பரிந்துரைக்கப்பட்ட சங்கர சுப்பையர் 1894 இல் பதவியேற்றுக் கொண்டார்.  

## திவான் பதவிக்காலம்
1892 ஆம் ஆண்டில் சங்கர சுப்பையர் திவானாக பணிபுரிந்த காலத்தில் திருவிதாங்கூர் தலித்துகள் மேம்பாட்டிற்கான ஒரு இயக்கத்தைக் கண்டது. 1888 இல் அமைக்கப்பட்ட திருவிதாங்கூர் சட்டமன்றத்தில் தாழ்த்தப்பட்ட சாதி இந்து ஈழவர் சமூகத்திற்கு பிரதிநிதித்துவம் இல்லை. எனவே, 1895 ஆம் ஆண்டில், ஈழவர்கள் திவானுக்கு மேலும் அரசியல் பிரதிநிதித்துவம் கோரி ஒரு கோரிக்கையை வழங்கினர். ஆனால் அவர்களுக்கு எந்தவிதமான பதிலும் கிடைக்கவில்லை.  

## பிற்கால வாழ்க்கையும் இறப்பும்
சங்கர சுப்பையர் 1898 ஏப்ரலில் ஓய்வு பெற்று, ரூ.800 ஓய்வூதியமாக பெற்றார். பிரிட்டிசு இந்திய அரசு இவரை இந்தியப் பேரரசின் தோழராக மாற்றியதன் மூலம் இவரது சேவைகளை அங்கீகரித்தது. காலனித்துவ கால சென்னை ஆளுநரான சர் ஆர்தர் ஹேவ்லாக் இவரை மெட்ராஸ் சட்டமன்றத்தின் அதிகாரப்பூர்வமற்ற உறுப்பினராக நியமித்தார்.  

செப்டம்பர் 1904 இல் சங்கர சுப்பையர் இறந்தார்.
# முதலாம் அந்தியோசூஸ் சோத்தர்



**முதலாம் அந்தியோசூஸ் சோத்தர்** (*Antiochus I Soter*) (கிமு 324/3 கிமு 2 சூன் 261) ஹலெனியக் காலத்தில் மேற்காசியா மற்றும் நடு ஆசியாவின் பகுதிகளை கிமு 281 முதல் 261 முடிய 20 ஆண்டுகள் செலூக்கியப் பேரரசை ஆண்ட இரண்டாவது பேரரசரும், செலூக்கஸ் நிக்காத்தர் மகனும் ஆவார்.இவரை மெசொப்பொத்தேமியாவில் அகிலத்தின் மன்னர் என அழைக்கப்பட்ட ஆட்சியாளர் ஆவார்.  

## வாழ்க்கை
செலூக்கியப் பேரர்சர் செலுக்கஸ் நிக்காத்தருக்கும் நடு ஆசியாவின் சோக்தியானா பகுதி இளவரசி அபாமாவுக்கும் பிறந்தவரே முதலாம் அந்தியோசூஸ் சோத்தர் ஆவார்.  

இவரது தந்தை நிக்காத்தரின் இறப்பிற்கு முன்னரே, அந்தியோசூஸ் சோத்தர் கிமு 294-இல், திமித்திரியஸ் போலியோர்செடிசின் மகளும், தனது வளர்ப்புத் தாயான சிரியாவின் ஸ்டாட்டோனைசை மணந்தார்.  

கிமு 281-இல் செலூக்கஸ் நிக்காத்தர் படுகொலை செய்யப்பட்டதால், முதலாம் அந்தியோசூஸ் சோத்தர் செலூக்கியப் பேரரசர் ஆனார். கிமு 278-இல் அனதோலியாவை கைப்பற்றிய கௌல் எனும் துருக்கியர்களை, இந்தியாவின் யானைப்படைகளைக் கொண்டு, முதலாம் அந்தியோசூஸ் சோத்தர் வெற்றி பெற்றார். எனவே இவரை **மீட்பர்** எனும் பொருளில் **சோத்தர்** என அழைக்கப்பட்டார்.  
| footer=  
}}  

கிமு 268-இல் முதலாம் அந்தியோசூஸ் பாபிலோன் பிரதேசத்தின் போர்சிப்பா நகரத்தில் எசிதா கோயில் நிறுவ அடித்தளம் அமைத்தார்.முதலாம் அந்தியோசூசின் முதல் மகன் செலுக்கஸ், கிமு 275 முதல் கிமு 268/267 கிழக்கு செலூக்கியப் பேரரசு|செலூக்கியப் பேரரசின்]] ஆளுநராக இருந்தார். தன் தந்தை அந்தியோசூசுக்கு எதிராக கலகம் செய்த செலுக்கசுக்கு மரண தண்டனை விதிக்கப்பட்டது.  

கிமு 262-இல் தற்கால துருக்கியின் பெர்காமோன் எனும் நகரத்தில், தனது ஆட்சிக்கு எதிராக நடைபெற்ற போரை அடக்கச் சென்ற அந்தியோசூஸ் போரில் தோற்று இறந்தார்.  

### இந்தியாவுடனான தொடர்புகள்
முதலாம் அந்தியோசூஸ் சோத்தர் பரத கண்டத்தின் மௌரியப் பேரரசர் பிந்துசாரரிடம் நட்புரிமை பூண்டார். அந்தியோசூஸ் சோத்தரின் சார்பில் தெய்மெச்சூஸ் என்ற கிரேக்க அறிஞரை பிந்துசாரர் அவையில் கிரேக்க தூதுவராக இருந்தார். மேலும் பிந்துசாரருக்கு திராட்சை மது பானம், உலர் பழங்களையும், அரண்மனை இளம் ஆண்களுக்கு போர், தத்துவம், வரலாறு, இராஜதந்திரம், அரசாட்சி போன்றவைகளைக் கற்றுத் தர ஆசியர்களையும் அனுப்பி வைத்தார் என கிரேக்க வரலாற்று ஆசிரியர் ஹெக்கேசாண்டர் தனது குறிப்புகளில் குறித்துள்ளார். அசோகர் கல்வெட்டுகளில் கிரேக்க செலூக்கியப் பேரரசர்களின் பெயர்கள் குறிப்பிட்டுள்ளது.  

## இதனையும் காண்க
- ஹெலனிய காலம்
- தாலமி பேரரசு
# கிளியூர்


**கிளியூர்** (Kiliyur) என்பது இந்திய மாநிலமான, தமிழ்நாட்டின், கள்ளக்குறிச்சி மாவட்டம், உளுந்தூர்பேட்டை வட்டத்தில் உள்ள ஒரு சிற்றூர் ஆகும்.  

## வரலாறு

கிளியூரானது மலையமான்களின் தலைநகராயிருந்த ஊர் ஆகும். திருக்கோவலூரைத் தலைநகராகக் கொண்டு ஆண்ட மலையமான் மரபினருள் ஒரு பிரிவினர், இந்தக் கிளியூரைத் தலைநகராகக் கொண்டு திருக்கோவலூர் வட்டத்தின் தென்பகுதியை ஆண்டதால் கிளியூர் மலையமான்கள் என அழைக்கப்பட்டனர். ஒரு காலத்தில் கிளியூர் ஒரு தலைநகராயிருந்தது என்பதை மெய்ப்பிக்கும் சுவடுகள் சில, இவ்வூர் வட்டாரத்தில் உள்ளன. கிளியூர் பற்றிய வரலாற்றுச் செய்திகள் பல இவ்வட்டாரத்து மக்களால் மிகவும் பெருமையாகப் பேசப்படுகின்றன. இந்தப் பகுதி ஒரு காலத்தில் மகத நாடு எனவும் அழைக்கப்பட்டது.  

கிளியூர் திருக்கோவலூருக்குத் தென்கிழக்கே 20 கி.மீ. தொலைவு அளவில் உள்ளது. கிளியூருக்கு வடக்கே திருக்கோவலூர் - கடலூர் மாநில நெடுஞ்சாலையும், கிழக்கே சென்னை - திருச்சி தேசிய நெடுஞ்சாலையும், தெற்கே உளுந்துர்ப்பேட்டை - கள்ளக்குறிச்சி மாநில நெடுஞ்சாலையும், மேற்கே ஆசனூர் - திருக்கோவலூர் மாவட்ட நெடும்பாதையும் உள்ளன. இந்த நான்கு சாலைகட்கும் நடுவே கிளியூர் உள்ளது.  

திருநறுங்குன்றத்திற்குத் தெற்கே 5 கி.மீ. தொலைவிலும், பிள்ளையார் குப்பத்திற்கு மேற்கே 5 கி.மீ. தொலைவிலும், களமருதூருக்கு வடமேற்கே 5 கி.மீ. தொலைவிலும், இறையூருக்குக் கிழக்கே 5 கி.மீ. தொலைவிலுமாக - இந்த நான்கு ஊர்கட்கும் நடுவே கிளியூர் உள்ளது.
# கிருஷ்ணா எல்லா

**கிருஷ்ணா எல்லா**(*Krishna Ella*) பாரத் பயோடெக் நிறுவனத் தலைவரும் கோவாக்சின் தடுப்பு மருந்து கண்டுபிடிப்பில் முக்கிய பங்காற்றியவரும் ஆவார்.  

## வாழ்க்கை
கிருஷ்ணா எல்லா, தமிழ்நாட்டின் திருவள்ளூர் மாவட்டம் திருத்தணியைச் சேர்த்த விவசாய குடும்பத்தில் 1969ஆம் ஆண்டு பிறந்தவர். எல்லா தமிழ்நாடு வேளாண்மைப் பல்கலைக்கழகத்தில் இளம்அறிவியல் (வேளாண்மை) பட்டம் பெற்று, பெங்களூரில் உள்ள வேளாண் அறிவியல் பல்கலைக்கழகத்தில் முதுநிலைப் பட்டத்திற்காகச் சேர்ந்தார். சுழற்கழக ஆய்வுநிதியுதவியில் ஹவாய் பல்கலைக்கழகத்தில் முதுநிலைப் படிப்பை முடித்தார். விஸ்கான்சின்-மாடிசன் பல்கலைக்கழகத்தில் தனது முனைவர் பட்டத்தைப் பெற்றார்.  

## விருதுகள்
- ஈ டி நவ் - சுகாதர தொழிற்சாலைகளுக்கான சிறப்பு அங்கீகாரம்
- ஜே, ஆர். டி. டாடா விருதுகள் — ஆண்டின் சிறந்த தொழிலதிபர் (2012)
- மரிகோ புதுமை விருது
- தெற்கு கலிபோர்னியா பல்கலைக்கழகம்-ஆசியா-பசிபிக் தலைமைத்துவ விருது
- பயோஏசியா-ஜீனோம் வேலி சிறப்பு விருது (2021)
- பத்ம பூசண் (2022)
# இடையாறு

**இடையாறு** அல்லது **திரு இடையாறு, திருஇடையாறு, திருவிடையாறு, தி. எடையார்** (T. Edayar) என்பது இந்திய ஒன்றியம், தமிழ்நாட்டின், கள்ளக்குறிச்சி மாவட்டம், உளுந்தூர்பேட்டை வட்டத்தில் உள்ள ஒரு சிற்றூர் ஆகும். இவ்வூருக்கு *ஏனாதிமங்கலம்* என்னும் பெயரும் உண்டு. ஏனாதிப் பட்டம் பெற்ற ஒருவருக்கு அரசரால் அளிக்கப்பட்ட ஊராக இது இருக்க வேண்டும் என கருதப்படுகிறது.  

## அமைவிடம்
இந்த ஊரானது திருவெண்ணெய் நல்லூர் (சாலை) தொடருந்து நிலையத்திற்கு வடமேற்கே ஒரு கி.மீ. தொலைவில் திருவெண்ணெய் நல்லூர் ஊருக்கு வடமேற்கே 5 கி.மீ. தொலைவில் மலட்டாற்றின் தென்கரையில் இருக்கிறது. இவ்வூருக்குத் தென்மேற்கே 6 கி.மீ. தொலைவில் கெடிலம் ஆறு ஓடுகிறது. இங்கே மலட்டாற்றின் குறக்கே சிறு அணை ஒன்று உளளது.  

இடையாறில் சுந்தரரின் பாடல் பெற்ற மருந்தீசர் கோயில் உள்ளது. இறைவன் பெயர்: இடையற்றீசன்; அம்மன் பெயர்; சிற்றிடைநாயகி. இங்கே கல்வெட்டுக்கள் உள்ளன. கல்வெட்டில், கோயிலின் பெயர் மருதந்துறை எனச் சொல்லப்பட்டுள்ளது.
# சிங்க வரிசை

**சிங்க வரிசை** என்பது இந்திய ரிசர்வ் வங்கி முதன் முதலாக வெளியிட்ட பணத்தாள் வரிசையாகும். பிரித்தானியர்கள் இந்தியாவை விட்டு வெளியேற பிறகு சுதந்திர இந்தியா இந்தப் பணத்தாள் வரிசையை வெளியிட்டது. அதன் பிறகு மகாத்மா காந்தி வரிசை வெளியிடும் வரை இந்த சிங்க வரிசை புழக்கத்தில் இருந்தது.  

முதன் முதலாக இந்திய சுதந்திரத்திற்குப் பிறகு ஒரு ரூபாய் பணத்தாள் அச்சிடப்பட்டது.  

## சிங்க இலட்சனை
சுதந்திர இந்திய அரசாங்கம் தன்னுடைய இலட்சனையாக நான்கு சிங்கங்கள் உள்ள அசோகரின் தூணை ஏற்றுக்கொண்டது. அந்த தூணில் நான்கு சிங்கங்கள் நான்கு திசையை நோக்கியவாறு அமைந்திருக்கும். சின்னத்தில் நடுநிலையாக ஒரு சிங்கம் நேராக பார்க்கும்படியும், மற்ற இரு சிங்கங்கள் அதன் இரு புறமும் வேறு திசையை நோக்கியவாறும் அமைந்திருக்கும். நான்காவது சிங்கம் பின்புறமாக இருப்பதால் இலட்சனையில் அச்சிங்கம் தெரியாது. இந்த சிங்க அமைப்பின் கீழே அசோக சக்கரமும், சக்கரத்தின் வலது புறம் ஓடும் குதிரையும், இடதுபுறம் ஓடும் காளையும் அமைந்திருக்கும்.  

## காட்சியகம்

## இவற்றையும் காண்க
- இந்திய ரூபாய்
- மகாத்மா காந்தி வரிசை
- மகாத்மா காந்தி புதிய வரிசை

## ஆதாரங்கள்
# ஆக்சிகார்பாக்சின்


**ஆக்சிகார்பாக்சின்** *(Oxycarboxin)* என்பது C<sub>12</sub>H<sub>13</sub>NO<sub>4</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு பூஞ்சைக் கொல்லியாகப் பயன்படுத்தப்படுகிறது.  

## பயன்

சோயாபீன் துரு போன்ற பூஞ்சைத் துரு நோய்களைக் கட்டுப்படுத்த ஆக்சிகார்பாக்சின் பயன்படுத்தப்படுகிறது.  
## வரலாறு

ஆக்சிகார்பாக்சின் 1966 ஆம் ஆண்டு முதல் வணிக ரீதியாக விற்பனைக்கு கிடைத்து வருகிறது.  

## தயாரிப்பு

அசிட்டோவசிட்டனிலைடு மற்றும் 2-மெர்காப்டோயெத்தனால் சேர்மங்களைப் பயன்படுத்தி ஆக்சிகார்பாக்சின் தயாரிக்கப்படுகிறது.
# ரிஷிவந்தியம்



**ரிஷிவந்தியம்** (*Rishivandiyam*) என்பது இந்திய மாநிலமான, தமிழ்நாட்டின், கள்ளக்குறிச்சி மாவட்டம், சங்கராபுரம் வட்டம், ரிஷிவந்தியம் ஊராட்சி ஒன்றியத்தில் உள்ள ரிஷிவந்தியம் ஊராட்சியில் அமைந்த சிற்றூர் ஆகும்.  

## மக்கள் வகைப்பாடு
இவ்வூரானது கள்ளக்குறிச்சிக்கு வடகிழக்கே 18 கி.மீ. தொலைவிலும் திருக்கோவலூர்க்குத் தென்மேற்கே 20 கி.மீ. தொலைவிலும் அமைந்துள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1822 வீடுகள் உள்ளன. கிராமத்தின் மொத்த மக்கள் தொகையானது 8225 ஆகும். இதில் ஆண்கள் எண்ணிக்கை 4178, பெண்களின் எண்ணிக்கை 4047 என உள்ளது. எழுத்தறிவு விகிதம் 62.4 % ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.  

## வழிபாட்டுத் தலங்கள்
ரிஷிவந்தியத்தில் பழமையான அர்த்தநாரீசுவரர் கோயில் உள்ளது. இக்கோயில் மதுரைத் திருமலை நாயக்கரால் புதுப்பித்துக் கட்டப்பட்டதாகக் கருதப்படுகிறது.மேலும் ரிஷிவந்தியம் ராஜநாராயணப்பெருமாள் கோயில் உள்ளது.
# சாரதா முகர்ஜி

**சாரதா முகர்ஜி (Sharda Mukherjee)** (பிறப்பு: 1919 பிப்ரவரி 24 ) இவர் ஓர் இந்திய சமூக மற்றும் அரசியல்வாதி ஆவார். இவர் விஜயலட்சுமி பண்டிட்டின் மருமகளும், இந்தியாவின் முதல் விமானப் படைத் தளபதி சுப்ரத்தோ முகர்ஜியின் மனைவியும் ஆவார். சாரதா சமூகப் பணிகளில் தீவிரமாக இருந்தார். கணவர் இறந்த பிறகு, இவர் பொது விவகாரங்களில் தீவிரமாக இருந்தார்.  

## சுயசரிதை
சாரதா, 1919 பிப்ரவயில் மும்பையில் சாரதா பண்டிட் என்ற மகாராஷ்டிரக் குடும்பத்தில் ராஜ்கோட்டில் பிறந்தார். 1978 முதல் 1983 வரை குசராத்தின் ஆளுநராக இருந்தார். 1977ஆம் ஆண்டில், இவர் ஆந்திராவின் ஆளுநராக நியமிக்கப்பட்டார். குஜராத்தின் ஆளுநராகவும் நியமிக்கப்பட்டார். அவர் இரு மாநிலங்களின் முதல் பெண் ஆளுநராக இருந்தார்.  

இவரது தந்தைவழி மாமா ரஞ்சித் எஸ் பண்டிட் இந்தியாவின் முதல் பிரதமர் ஜவகர்லால் நேருவின் சகோதரி விஜயலட்சுமி பண்டித்]] என்பவரை மணந்தார். எனவே புகழ்பெற்ற எழுத்தாளர் நயன்தாரா செகல் இவரது உறவினராவார். இவரது தாய் சரசுவதிபாய் பண்டிட்டின் சகோதரி புகழ்பெற்ற நடிகை மற்றும் திரைப்பட ஆளுமை துர்கா கோட்டே என்பராவார்.  

மகாராட்டிராவின் ரத்னகிரி (மக்களவைத் தொகுதி) பகுதியிலிருந்து 3ஆவது மற்றும் 4 வது மக்களவையில் உறுப்பினராக இருந்தார்.
# அய்யத்தான் ஜானகி அம்மாள்



**அய்யத்தான் ஜானகி அம்மாள் (Ayyathan Janaki Ammal )** (1881-1945) கேரளாவின் முதல் பெண் மருத்துவர் ஆவார். கேரளா இந்தியாவில் பிரிட்டிசார் ஆட்சியின் போது சென்னை மாகாணத்தின் நிர்வாக மாவட்டமாக இருந்தது. இவர் திய்யர் சமூகத்தைச் சேர்ந்த முதல் பெண் மருத்துவராகவும், கேரளாவின் சமூக சீர்திருத்தவாதி, சுகனவர்தினி இயக்கத்தின் நிறுவனரும் மற்றும் கேரளாவில் பிரம்ம சமாஜத்தின் தலைவரும் பிரச்சாரகருமான அய்யத்தான் கோபாலனின் சகோதரியாவார்.  

## சுயசரிதை
தலச்சேரியின் சேட்டம்குன்னு, புலப்பாடி இல்லத்தின் (மலபாரின் பிரபுத்துவ திய்யர் குடும்பம்) அய்யத்தான் குடும்பத்தில் பிறந்தார். அய்யத்தான் சந்தன், கல்லத்து சிறுத்தம்மாள் ஆகியோருக்கு அய்யத்தான் கோபாலன், அய்யத்தான் குஞ்ஞிராமன், அய்யத்தான் மாதவி ஆகியோருக்குப் பிறகு இவர் பிறந்தார்.  

இவர் தலச்சேரி தொடக்கப்பள்ளியில் படித்தார். 1897 இல் கோழிக்கோட்டில் இருந்த ஒரு ஆங்கிலப் பள்ளிக்கு சென்றார். பின்னர் 1902 ஆம் ஆண்டில் மதராசு மருத்துவக் கல்லூரியில் உதவித்தொகையுடன் சேர்ந்தார். மேலும், 1907 ஆம் ஆண்டில் துணை உதவி அறுவை சிகிச்சை நிபுணராக உயர்ந்த தரவரிசை, கௌரவம் ஆகியவற்றுடன் தேர்ச்சி பெற்றார். அதே ஆண்டு இவர் செங்கல்பட்டு அரசு மருத்துவமனையில் அரசு சேவையில் சேர்ந்தார். அங்கு உதவி அறுவை சிகிச்சை நிபுணராகவும் மருத்துவராகவும் இவரது தொழில் தொடங்கியது. இவர் மீண்டும் கோழிக்கோடு திரும்பி தொழுநோய் மருத்துவமனையில் பணியில் சேர்ந்து, இங்கு பல ஆண்டுகள் பணியாற்றினார். பின்னர், இவர் திருச்சி அரசு மருத்துவமனையிலும் பணி புரிந்தார்.  

## சமூக ஆர்வலர்
ஜானகி அம்மாள் சேவை எண்ணம் கொண்ட ஒரு சமூக ஆர்வலர் ஆவார். சமுதாயத்தின் நலிந்த பிரிவுகளைச் சேர்ந்த பெண்களையும் மக்களையும் மேம்படுத்துவதற்காக இவர் சுகனவர்தினி இயக்கத்துடன் இணைந்து பணியாற்றினார். கோழிகோட்டில் பணிபுரிந்தபோது தனது சகோதரர் அய்யத்தான் கோபாலனுடன் சேர்ந்து, கல்லத்து கௌசல்யா அம்மாள் (கோபாலனின் மனைவி), மந்தாகினி பாய் தேவதத் (அய்யத்தான் தேவதத்தின் மனைவி (அ. கோபாலனின் 3 வது மகன்) ஆகியோருடன் சேர்ந்து இலவச மருத்துவ முகாம்களை நடத்தினார்.  

சுகனவர்தினி இயக்கத்தில் பெண்கள் உரிமைகளுக்காக போராடுவதில் முன்னோடியாக ஜானகி அம்மாள் கருதப்படுகிறார்.  

## இறப்பு
இவர் 1945 இல் தனது இறந்தார்.
# மிதவாதி கிருட்டிணன்


**சங்கரம்குமாரத்து கிருட்டிணன் வக்கீல் (Changaramkumarath Krishnan Vakkeel )** இவர் ஓர் சமூகத் தலைவரும், வங்கியாளரும், சமூக சீர்திருத்தவாதியும், இந்தியாவின் கேரளாவைச் சேர்ந்த பத்திரிகையாளரும் ஆவார்.  

## சுயசரிதை
ச. கிருட்டிணன் கேரளாவின் திருச்சூரில் 1867 சூன் 11 அன்று பிறந்தார். மூர்கோத்து குமரன் என்பவரிடமிருந்து மிதவாதி (சீர்திருத்தவாதி) என்ற செய்தித்தாளை இவர் கையகப் படுத்திக் கொண்டார். அந்தக் காலங்களில் மலபாரின் சிறந்த சமூக சீர்திருத்தவாதியான மருத்துவர் அய்யத்தான் கோபாலன் என்பவரின் தூண்டுதல், ஆலோசனையின் காரணமாக கிருஷ்ணன் பத்திரிக்கையை எடுத்து நடத்தினார். மிதவாதி பத்திரிக்கை "சமூகத்தில் மனச்சோர்வடைந்தவர்"களின் பைபிளாகவும், "திய்யாக்களின் இதழ்" என்றும் அழைக்கப்பட்டது.  

கொச்சி மெட்ரோ என்ற இதழ் கேரள பத்திரிகைகளின் வரலாற்றைக் கொண்டுள்ளது. மேலும் ச. கிருட்டிணனை 1907க்கு கீழ் முதன்முதலில் பட்டியலிட்டது. அது கூறுகிறது “மிதவாதி- தலச்சேரியில் இருந்து வந்து கேரள பத்திரிகை வரலாற்றில் அடுத்த முக்கியமான மைல்கல்லை குறிக்கிறது. இது முதல் உலகப் போரின்போது யுத்த முன்னணியில் இருந்து சமீபத்திய செய்திகளைக் கொண்ட ஒரு தினசரி செய்திகளை வெளியிட்டது. தனித்தனியாக, கேரள அரசு "சமூக சீர்திருத்தங்களுக்கான இயக்கத்திலும், சமூகத்தின் பலவீனமான பிரிவுகளின் முன்னேற்றத்திலும் மிதவாதி முன்னணியில் இருந்தது" என்று கூறுகிறது.  

ச. கிருட்டிணன் நாராயண குருவை பின்பற்றுபவராக இருந்தார். நாராயண தர்ம பரிபாலன யோகத்தின் தலைவராக இருந்த இவர், கேரளாவின் தனது சொந்தப் பகுதியான வடக்கு மலபார் மாவட்டத்தில் கூட்டங்களை ஏற்பாடு செய்வதில் தீவிரமாக இருந்தார். இவர் பல நாராயண தர்ம பரிபாலன யோக மாநாடுகளில் பங்கேற்றார். மேலும் சிவகிரியில் நடந்த அதன் 9ஆவது ஆண்டு விழாவிற்கு தலைமை தாங்கினார். இவர் நாராயண தர்ம பரிபாலன யோகத்திற்கு ஒரு சிறந்த அமைப்பாளராகவும் நிதி திரட்டுபவராகவும் இருந்தார். இவர் அனைத்து ஆசிரம சொத்துக்களுக்கும் தர்மகார்த்தாவாக நியமிக்கப்பட்டார். இவர் வைக்கம் போராட்டத்தில் தீவிரமாக பங்கேற்றார். 1907 ஆம் ஆண்டில் கிருட்டிணன் (புகழ்பெற்ற கல்லிங்கல் மாடத்தின் இராரிச்சன் மூப்பன்) நாராயண குருவை மலபாருக்கு அழைத்தார். குருவும் இவரது அழைப்பை ஏற்று மலபாரில் பல இடங்களுக்கு வந்து சென்றார்.  

ச. கிருட்டிணன் சுதந்திர இயக்கத்தை ஆதரிக்கவில்லை. இந்திய தேசிய காங்கிரசு மற்றும் மகாத்மா காந்திக்கு எதிராக இருந்தார். இவர் பிரிட்டிசு ஆட்சியை ஆதரித்தார். ஏனென்றால் சுதந்திரம் இல்லாமல் ஆட்சிக்கான சுதந்திரம் அர்த்தமற்றது என்று இவர் நம்பினார். மலபார் கிளர்ச்சியைத் தடுக்க தவறியதற்கு காந்திஜியை குற்றம் சாட்டினார். சமூக ஏற்றத்தாழ்வுகளுக்கு முற்றுப்புள்ளி வைக்காமல் வெல்லப்படும் தேசிய சுதந்திரம் குறித்து இவர் சந்தேகப்பட்டார். தேசம் சுதந்திரம் அடைவதற்கு முன்னர் ஒடுக்கப்பட்ட வர்க்கங்களின் சுதந்திரம் அடையப்பட வேண்டும் என்று இவர் விரும்பினார்.
# சிஎம் உலாவி


**சிஎம் உலாவி** (ஆங்கிலம்:CM BROWSER)என்பது சீனாவை சீட்டா மொபைலால் உருவாக்கபட்ட வலை உலாவியாகும்.இந்த உலாவி குரோமியம் அடிப்படையாக கொண்டது.  

ஜின் 23 2013 அன்று சிஎம் உலாவி ஆண்ட்ராய்டு மற்றும் ஐஒஎஸ் வெளியிடபட்டது.  

## வரலாறு

சிஎம் உலாவி சீட்டா மென்பொருள் தயாரிப்பு நிறுவனத்தால் தாயாரிக்கபட்டது.இச்செயலி முதல் முறையாக சீனாவில் மே 5 2013 அன்று வெளியிடபட்டது.இந்த உலாவி விளம்பரத்தை தடை செய்யும் உலாவி அகும்.  

## சர்சசைகள்

சிஎம் உலாவின் முதல் பதிப்பு குரேமியதின் பதிப்பு 17 பயன்படுத்தியது. ஆனால் அது குரேமியத்தின்"அதிகாப்புவ பதிப்பை விட குறைவாக இருந்தது,இது குரேம் வலை அங்கடியை பயன்படுத்துவதை தடைசெய்தது.  

செப்டம்பர் 21,2014 சீனாவின் யுகு இனையதளத்தில் சிஎம் உலாவி விளம்பரங்களை தடைச்செய்வதால் அந்நிறுவனத்திக்கு மிக பெரிய இழப்பு ஏற்ப்பட்டதாக தெரிவித்தது.  

# இந்தியாவில் தடை
இச்செயலி நாட்டின் பாதுகாப்பு அச்சுந்தலாக இருந்ததால்.  

இந்த செயலி இந்திய அரசால் 29 ஜுன் 2020 அன்று தடை செய்யபட்டது.
# மன்னர் மன்னன்

**மன்னர் மன்னன்** என்கிற **கோபதி** (இறப்பு: 6 சூலை. 2020) என்பவர் பாரதிதாசனின் ‌ஒரே மகனும், தமிழறிஞரும், எழுத்தாளரும், பேச்சாளரும், விடுதலைப் போராட்ட வீரரும் ஆவார்.  

## வாழ்க்கை வரலாறு
தமிழறிஞர் பாவேந்தர் பாரதிதாசன் பழநி அம்மையார் தம்பதியினருக்கு மகனாக செங்குந்த கைக்கோளர் மரபில் புதுச்சேரியில் பிறந்தார்.  

கோபதி என்ற இயற்பெயரைக் கொண்ட இவர் தனது 14 வது வயதில் தனது நண்பரான கவிஞர் தமிழ்ஒளியுடன் இணைந்து `முரசு’ என்னும் கையெழுத்து இதழை வெளியிட்டார். அந்த இதழ் அரசுக்கு எதிராக இருப்பதாக இருவர் மீதும் குற்றம் சுமத்தியது புதுச்சேரி பிரெஞ்சு அரசு. அப்போது கோபதிக்கு 14 வயது என்பதால் தண்டனையில் இருந்து தப்பித்துவிட்டார். ஆனால் கவிஞர் தமிழ் ஒளி தண்டிக்கப்பட்டார். அந்த வழக்கில் கோபதி என்ற இயற்பெயரில்தான் இவர் மீது குற்றம் சுமத்தப்பட்டது. அன்றிலிருந்து இவர் *மன்னர் மன்னன்* என்ற பெயரில் எழுதத் தொடங்கினார். 1947 இல் அந்நிய ஆட்சி அகல வேண்டும் என்று மாணவர் போராட்டத்தில் ஈடுபட்டதால் பிரஞ்சு பள்ளியில் இருந்து வெளியேற்றப்பட்டார். மேலும் இவர் இந்தியாவுடன் புதுவை இணைய வேண்டும் என்று நடந்த போராட்டத்தில் ஈடுபட்டார். 1965 நடந்ந இந்தித் திணிப்பு எதிர்ப்புப் போராட்டத்தில் கலந்துகொண்டு 45 நாட்கள் சிறையில் இருந்தார். பின்பு புதுச்சேரி வானொலி நிலையத்தில் பணியாற்றியுள்ளார். வானொலி நிலையத்தில் பணியாற்றியபோது, வானொலியில் பல்வேறு நாடகங்களைத் தயாரித்து வழங்கியுள்ளார். பாரதிதாசன் குறித்த வரலாற்று நூலான *கறுப்புக் குயிலின் நெருப்புக் குரல்* என்ற நூல் உள்ளிட்ட 50க்கும்‌ மேற்பட்ட நூல்களை எழுதியுள்ளார். புதுவைத் தமிழ்ச்சங்கத்தைத் தோற்றுவித்து அதன் தலைவராக இரண்டு முறை இருந்துள்ளார். இவரது பதவிக் காலத்தில் தமிழ்ச் சங்கத்திற்குக் கட்டடம் கட்டித் தந்தார்.  

## குடும்பம்
இவர் சாவித்திரி என்பவரை திருமணம் செய்துகொண்டார். இந்த இணையருக்கு செல்வம், தென்னவன், பாரதி ஆகிய மகன்களும் அமுதவல்லி என்ற மகளும் உள்ளனர்.  

## இறப்பு
உடல் நலக்குறைவால் பாதிக்கபட்ட மன்னர் மன்னன் 2020 சூலை 6 அன்று தன் 92வது வயதில் புதுச்சேரியில் இறந்தார்.  

## எழுதிய நூல்கள் சில
- கறுப்புக் குயிலின் நெருப்புக் குரல் (பாரதிதாசனின் வரலாறு)
- பாவேந்தர் படைப்புப் பாங்கு
- பாவேந்தர் உள்ளம்
- பாட்டுப் பறவைகள் (பாரதியின் பத்தாண்டுகால புதுச்சேரி வாழ்வு குறித்து)
- நெஞ்சக் கதவுகள் (சிறுகதைகள்)
## விருதுகள்
- தமிழக அரசின் திரு.வி.க விருது
- தமிழக அரசின் கலைமாமணி விருது
- புதுச்சேரி அரசின் தமிழ்மாமணி.
- புதுச்சேரி அரசின் கலைமாமணி விருது
# சரோஜ் நளினி தத்


'''Saroj Nalini  
**சரோஜ் நளினி தத்** (*Saroj Nalini Dutt*; 9 அக்டோபர் 1887 – 19 சனவரி 1925) ஓர் இந்திய பெண்ணியவாதியும் சமூக சீர்திருத்தவாதியுமாவார்.  

## பின்னணி
இவர் வங்காள மாகாணத்தில் ஹூக்ளிக்கு அருகிலுள்ள பந்தேலில் உள்ள இவரது தந்தை பிரஜேந்திரநாத் தே என்பவருக்கு பிறந்தார். இவர் தனது சகோதர சகோதரிகளுடன் வளர்க்கப்பட்டார். அவர்களுடன் ஒரு ஆசிரியர் மற்றும் ஒரு ஆளுகையின் கீழ் ஒரு கல்வியைப் பகிர்ந்து கொண்டார். கொல்கத்தாவின் பவானிபூரில் உள்ள பிரம்ம சமாஜத்திற்கு இவரது தந்தையும் குடும்ப உறுப்பினர்களும் அடிக்கடி வருகை தந்தனர்.  

1905 இல், இவர் குருசாதே தத் என்பவரை மணந்தார். இவர்களது ஒரே குழந்தை, பிரேந்திரசாதே தத், 1909 இல் பிறந்தார்.  

## பணிகள்
இவர் ஒரு சீர்திருத்தவாதியாகவும், வங்காளத்தில் பெண்களின் மேம்பாட்டிற்கான இயக்கத்தின் முன்னோடியாகவும் இருந்தார். வங்காளத்தில் மகளிர் நிறுவனங்கள் உருவாவதற்கு இவர் முன்னோடியாக இருந்தார். பெண்கள் மத்தியில் நட்பை வளர்க்கும் பொருட்டு 1913 ஆம் ஆண்டில் பப்னா மாவட்டத்தில் தனது முதல் மகளிர் சங்கத்தைத் *தொடங்கினார்* . பின்னர், இவர் முறையே பிர்பூம் (1916), சுல்தான்பூர் (1917) மற்றும் இராம்பூர்காட் (1918) ஆகிய மாவட்டங்களின் மகளிர் சங்கத்தைத் தொடங்கினார்.  

இவர் கொல்கத்தா மகளிர் தொழிலாளர் சங்கத்தின் இந்தியப் பிரிவின் செயலாளராகவும் மகளிர் கல்வி அமைப்பின் உறுப்பினராகவும், கொல்கத்தா மாநகர அமைப்பின் உறுப்பினராகவும் இருந்தார். உறுப்பினர்களைத் தேர்ந்தெடுப்பதற்கு பெண்களை அனுமதிப்பதற்கு வேண்டிய ஏற்பாடுகளைச் செய்தார். சில்ஹெட் மாவட்டத்தில் பெண் கல்வியை மேம்படுத்துவதற்காக அமைக்கப்பட்ட சங்கமான சில்ஹெட் ஒன்றியத்தின் துணைத் தலைவராகவும் இருந்தார்.  

## இறப்பு
இவர் 1925 சனவரி 19 அன்று இறந்தார்.
# சன்ஸ்கார் மலைத்தொடர்



**சன்ஸ்கார் மலைத்தொடர்** அல்லது **சஸ்கர் மலைத்தொடர்** (**Zaskar Range** or **Zanskar Range**) இந்தியாவின் இமயமலையில் லடாக், இமாச்சலப் பிரதேசம் மற்றும் உத்தராகண்ட் மாநிலங்கள் ஊடாகச் செல்லும் மலைத்தொடர் ஆகும். சன்ஸ்கார் மலைத்தொடர் ஜம்மு காஷ்மீரையும், லடாக் பிரதேசத்தையும் பிரிக்கிறது.  

புவியியல் படி, சன்ஸ்கார் மலைத்தொடர், இமயமலையின் 100 கி.மீ. கொண்ட ஒரு நீட்சியாகும். சன்ஸ்கார் மலைத்தொடரின் அதிகபட்ச உயரம் 6,000 மீ (19,700 அடி) ஆகும். இதன் கிழக்குப் பகுதியை *ருப்சு* என்பர். இது டிரான்ஸ்-இமயமலையின் ஒரு பகுதியாகும். இம்மலைத்தொடர் பரப்பளவும், 3,000 முதல் 7,000 மீட்டர் வரை உயரம் கொண்டது. இம்மலைத்தொடரின் லடாக் பகுதியில் சன்ஸ்கர் ஆறு மற்றும் சன்ஸ்கார் பள்ளத்தாக்கும் கொண்டது.  

இம்மலைத்தொடர் லடாக்கின் சுரு ஆற்றுக்கு தென்கிழக்காக 640 கி.மீ. (400 மைல்) நீண்டு, உத்தராகண்ட் மாநிலத்தின் மேல் சாரதா ஆறு வரை நீன்டு செல்கிறது. இம்மலைத்தொடரின் அதிகபட்ச உயரமான இடம் சமோலி மாவட்டத்தில் உள்ள **காமெத்** கொடுமுடி ஆகும். இது 7,756 மீ உய்ரம் கொண்டது. இம்மலைத்தொடரில் சிப்கி லா  
லிபுலெக் கணவாய்கள் உள்ளது.
# 1-எத்தில்-3-மெத்தில்லிமிடசோலியம் குளோரைடு



**1-எத்தில்-3-மெத்தில்லிமிடசோலியம் குளோரைடு** *(1-Ethyl-3-methylimidazolium chloride)* என்பது C<sub>6</sub>H<sub>11</sub>ClN<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் அயனி நீர்மமான இது செல்லுலோசு செயல்முறையில் பயன்படுகிறது. இச்சேர்மத்தின் கட்டமைப்பில் இரண்டு நைற்றசனும் மூன்று கரிம அணுக்களும் கொண்ட ஐந்து உறுப்பு வளையம் ஒன்று உள்ளது. இரண்டு நைற்றசன் அணுக்களிலும் எத்தில் மற்றும் மெத்தில் குழுக்கள் பதிலீடு செய்யப்பட்டுள்ள ஓர் இமிடசோல் வழிப்பெறுதியாக 1-எத்தில்-3-மெத்தில்லிமிடசோலியம் குளோரைடு கருதப்படுகிறது. இதன் உருகுநிலை 77-79 பாகை செல்சியசு வெப்பநிலையாகும்.
# சேந்தமங்கலம், விழுப்புரம் மாவட்டம்



**சேந்தமங்கலம்** (*Sendamangalam*) என்பது தமிழ்நாட்டின், விழுப்புரம் மாவட்டம், திருநாவலூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.  

## மக்கள் வகைப்பாடு
இவ்வூர் திருக்கோவலூருக்குத் தென்கிழக்கே 30 கி.மீ தொலைவிலும், விழுப்புரத்திற்கு (மேற்கு சாய்ந்த) தெற்கே 25 கி.மீ தொலைவிலும், பண்ணுருட்டிக்கு (தெற்கு சாய்ந்த) மேற்கே 20 கி.மீ தொலைவிலும், உளுந்தூர்ப்பேட்டைக்கு வடகிழக்கே 10 கி.மீ தொலைவிலுமாக இருக்கிறது. 2011 ஆண்டு மக்கள் கணக்கெடுப்பின்படி இக்கிராமத்தில் 2269 வீடுகள் உள்ளன. கிராமத்தின் மொத்த மக்கள் தொகையானது 10128 ஆகும். இதில் ஆண்கள் எண்ணிக்கை 5242, பெண்களின் எண்ணிக்கை 4886 என உள்ளது. மக்களின் எழுத்தறிவு விகிதம் 62.4 % ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.  

## வரலாறு
சேந்தமங்கலத்தைத் தலைநகராகக் கொண்டு முனையரையர் மரபு மன்னர்களும், பிற்காலப் பல்லவர் எனப்படும் காடவராயர் மரபு மன்னர்களும் அரசோச்சியுள்ளனர். இங்கே எட்டு அல்லது ஒன்பதாம் நூற்றாண்டளவில் நரசிங்க முனையரையர் மன்னரும், பதின்மூன்றாம் நூற்றாண்டில் கோப் பெருஞ்சிங்கக் காடவராயன் ஆட்சிபுரிந்தனர். கோப்பெருஞ்சிங்கன், மூன்றாம் இராசராச சோழனைச் சிறை வைத்தது இவ்வூர்க் கோட்டையில்தான் என்பது குறிப்பிடத்தக்கது.
# ஆர். வெங்கட ராவ்

::இதே தலைப்பை உடைய நீதிபதியை பற்றி அறிய, ஆர். வெங்கட ராவ் (நீதிபதி) என்ற பக்கத்தைப் பார்க்க.  

**இராய் இராய இராய் வெங்கட ராவ் (Rai Raya Rai Venkata Rao)** (இறப்பு:1843 இவர் ஓர் இந்திய நிர்வாகியும் மற்றும் அரசியல்வாதியுமாவார். இவர் 1821 – 1829 மற்றும் 1838 – 1839 ஆகிய ஆண்டுகளில் திருவிதாங்கூர் திவானாகப் பணியாற்றினார். இவர் திவான்களாக இருந்த ஆர். ரகுநாத ராவின் தந்தையும் மற்றும் சர் டி. மாதவ ராவின் தந்தைவழி மாமாவும் ஆவார்.  

## ஆரம்ப கால வாழ்க்கை
இவர் சென்னை மாகணத்திலிருந்த கும்பகோணம் என்ற ஊரில் தஞ்சாவூர் மராத்தி குடும்பத்தைச் சேர்ந்த குண்டப்பநாத் கும்பகோணி என்பவருக்கு பிறந்தார். கல்வியைக் கற்றதும், ஆங்கிலேயர்களின் சேவையில் சேர்ந்தார்.  

## பொது வாழ்க்கை
1834 – 38 மைசூர் தலைமை ஆணையருக்கு தலைமை சிரஸ்தாராகவும், மைசூர் 1840 – 42 உதவி தலைமை ஆணையராகவும் வெங்கட ராவ் பணியாற்றினார். 1842 ஆம் ஆண்டில், ஐதராபாத்தின் திவானாக நியமிக்கப்பட்டஇவர் 1843 ஆம் ஆண்டு வரை உடல்நலக்குறைவு காரணமாக பெங்களூருக்கு திரும்பினார்.  

## திருவிதாங்கூரின் திவான்
1819 ஆம் ஆண்டில், வெங்கட்ட ராவ் திருவிதாங்கூர் மாநிலச் சேவையில் பிரிட்டிசு அரசப் பிரதிநிதியான கர்னல் மெக்டோவலின் உதவியாளராக சேர்ந்தார். திருவிதாங்கூரை ஆண்டுவந்த இராணியை தனது திறன்களால் கவர்ந்தார். பின்னர், திருவிதாங்கூர் இராச்சியத்தின் ஒரு பிரிவின் ஆளுநராக (திவான் பேசுகர்) நியமிக்கப்பட்டார். திவான் பேசுகராக இருந்த காலத்தில், வெங்கட ராவ் திருவனந்தபுரத்தில் உள்ள பத்மநாபசாமி கோயிலை பழுதுபார்த்து புதுப்பித்து, காவலர்களின் ஆடை வடிவமைப்பை மாற்றியமைத்தார்.  

1821 ஆம் ஆண்டில், திவானாக இருந்த, ரெட்டி ராவ் என்பவர் ராணியிடமிருந்து இரண்டு கிராமங்களின் வரி வசூலிக்கும் உரிமையைப் பெற்றிருந்தார். இதன் விளைவாக ஏற்பட்ட ஊழல் அவரை ராஜினாமா செய்ய கட்டாயப்படுத்தியது. அவருக்கு பதிலாக வெங்கட ராவ் பிரிட்டிசு அரசப் பிரநிதியின் ஆதரவுடன் திவானாகத் தேர்ந்தெடுக்கப்பட்டார்.  

திவானாகப் பதவியேற்றதும், வெங்கட ராவ் உடனடியாக வரிகளைத் தள்ளுபடி செய்தார். கொல்லத்தில் தனது தளத்தை அமைத்து ஏராளமான நீர்ப்பாசனப் பணிகளை ஏற்பாடு செய்தார். இவரது ஆட்சிக் காலத்தில் கடினங்குளம் உப்பங்கழிகள் உருவாக்கப்பட்டன.  

## இறப்பு
வெங்கட ராவ் நோய்வாய்ப்பட்டு 1843 சூலையில் பெங்களூரில் இறந்தார்.  

## மரியாதை
பிரிட்டிசுப் பேரரசுக்கு இவர் செய்த சேவையை அங்கீகரிக்கும் விதமாக 1838 ஆம் ஆண்டில் வெங்கட ராவிற்கு "ராய் ராய ராய்" என்ற தலைப்பு வழங்கப்பட்டது.
# ரெட்டி ராவ்


**ரெட்டி ராவ் (Reddy Rao), வெங்கட்ட ராவ்** என்றும் அழைக்கப்படும் இவர், ஓர் இந்திய நிர்வாகியாவார். இவர் திருவிதாங்கூர் திவானாக 1817 முதல் 1821 வரை மற்றும் 1843 முதல் 1845 வரை பணியாற்றியவர்.  

## ஆரம்ப கால வாழ்க்கை
ரெட்டி ராவ் கும்பகோணத்தில் ஒரு தஞ்சாவூர் மராத்தி தேசஸ்த் குடும்பத்தில் பிறந்தார். ஜான் மன்ரோ 1811 ஆம் ஆண்டில் திருவிதாங்கூர் திவானானபோது, ரெட்டி திருவிதாங்கூர் சேவையில் கணக்காளராக சேர்ந்தார. மேலும் ராஜ்யத்தின் கணக்குத் துறையை மறுசீரமைக்க உதவினார்.  

## திருவிதாங்கூரின் திவான்
ரெட்டி ராவ் செப்டம்பர் 1817 இல் திருவிதாங்கூர் திவான் ஆனார். இவர் ஜான் மன்ரோவின் பாதுகாவலராக இருந்து, சீர்திருத்தங்களை அறிமுகப்படுத்த அவரது சார்பாக பணியாற்றினார். பொறுப்பேற்ற உடனேயே, ரெட்டி கிறிஸ்தவர்களை இந்து விழாக்களுக்கு கட்டாய நன்கொடைகளிலிருந்து விடுவித்தும், ஞாயிற்றுக்கிழமைகளில் வேலை செய்வதிலிருந்து விலக்கு அளிக்கும் அரச பிரகடனங்களை நிறைவேற்றினார். தாழ்த்தப்பட்ட சாதி இந்துக்கள் தங்கம் மற்றும் வெள்ளி ஆபரணங்கள் மற்றும் நகைகளை அணிவதிலிருந்த தடையை நீக்கியும், காபி சாகுபடி மற்றும் தடுப்பூசியையும் அறிமுகப்படுத்தினார். 1820 இல் இளவரசி ருக்மிணி பாயின் திருமணம் நடந்தபோது, ரெட்டி ராவ் திருமணத்திற்கு ஆடம்பராமன ஏற்பாடுகளைச் செய்தார். அதற்கு பதிலாக ராணியால் செங்கோட்டை வட்டத்தில் சாம்பூர் மற்றும் வடக்கார் ஆகிய கிராமங்களின் வரி வசூலிக்கும் உரிமை வழங்கப்பட்டன. இதில் திருவிதாங்கூர் அரசருக்கெதிரான் ஊழல் ஏற்பட்டதும், வெங்கட ராவ் என்பவர் திவான் குறித்து புதிய அரசப் பிரதிநிதியான நேவாலிடம் புகார் அளித்தார். இதன் மூலம் இவர் திவான் பதயிவிலிருந்து வெளியேற வேண்டியிருந்தது.  

1843 ஆம் ஆண்டில் திவானாக இருந்த சுப்பா ராவ் தனது பதவியை ராஜினாமா செய்தபோது, அவருக்கு பின் கிருட்டிணா ராவ் என்பவர் பொறுப்பு திவானாக நியமிக்கப்பட்டார். அவருக்கு திருவாங்கூரில் வசிக்கும் பிரிட்டிசு அரசப் பிரதிநிதியின் ஆதரவு இருந்தது. ஆனால் மகாராஜா அவரிடம் திருப்தி அடையாததால், கிருட்டிணா ராவ் குறித்த தனது கருத்தை சென்னை ஆளுநரிடம் தெரிவித்தார், அவர் ரெட்டி ராவை திவானாக மீண்டும் நியமிக்க அறிவுறுத்தினார்.  

ரெட்டி ராவ் தனது இரண்டாவது பதவியை திவானாக 1843 முதல் 1845 வரை பணியாற்றினார். இந்த காலம் மகாராஜாவிற்கும் அரசப் பிரதிநிதிக்கும் இடையில் அதிகரிக்கும் கசப்பால் வகைப்படுத்தப்பட்டது. 1845 ஆம் ஆண்டில், தளபதி கல்லன் திவானின் வீழ்ச்சியை லஞ்சம் மற்றும் பரிசுகளைப் பெற்றதாக குற்றம் சாட்டியதன் மூலம் வடிவமைத்தார். திவானின் நடத்தை குறித்து விசாரணை தொடங்கப்பட்டது, இவர் மீண்டும் ராஜினாமா செய்ய நிர்பந்திக்கப்பட்டார்.
# சீட்டா மொபைல்



**சீட்டா மொபைல் இன்க்** (English:cheetah mobile inc)என்பது சீனா இனைய மொபைல்,நிறுவனம் ஆகும்.இதன் தலைமையிடம் பெய்ஜிங்,சீனா.  

மிகவும் பிரபலமான உலகலாவிய தொலைபேசி செயலிகளை உருவாக்கியதில் 634 மில்லியன் பயன்யாகள் ஜனவரி 2017 இருந்தாாகள்.  

மார்சு 10 2020 நிலவரம் படி இந் நிறுவனம் குகிள் விளம்பர கொள்கைக் எதிராக செயல் பட்தால் குகிள் நிறுவனத்தால் இதன் செயலிகள்தடை செய்யபட்டன.  

## வரலாறு

### உருவாக்கம்

இந் நிறுவனம் 2010ஆம் ஆண்டு சீனாவின் கிங் சாப்ட் மற்றுட் கேன் இமேஜ் அகிய நிறுவனகளின் இனைப்பாக உருவக்கபட்டது.ஜஅர் என்ற நிறுவனத்தின் அய்வு அறிக்கையின் இந்நிறுவனம் சீனாவின் இரன்டாவது மிகபெரிய மென்பொருள் பாதுகாப்பு நிறுவனமாக கருதபடுகிறது  
இந்நிறுவம் சீனாவின் பீசீங் மாகனத்தில் உள்ளது.  

## தயாரிப்புகள்

சீட்டா மொபைலின் விளம்பர அதரவு தயாரிப்புகள்:  

### கணினி பயன்பாடுகள்

- சிஎம் உலாவி- இது குரோமியம் அடிபடையாக கொண்டு செயல் படும் ஒரு வலை உலாவி ஆகும்.

### மொபைல் பயன்பாடுகள்

- மின்கலம் மருத்துவர்- இது தொலைப்பேசி மின்கல காத்திப்பு நேரத்தை அதிகரிக்கும் ஒரு செயலியாகும்.

- சிஎம் விசைப்பலகை- இது தொலைப்பேசியில் எளிதாக தடடாச்சு செய்ய உதவும்.
# வி. பி. மாதவ ராவ்



**விசுவநாத் பதங்கர் மாதவ ராவ் (Vishwanath Patankar Madhava Rao)** (1850 பிப்ரவரி 10 - 1934) இவர் ஓர் இந்திய நிர்வாகியும் மற்றும் அரசியல்வாதியுமாவார். இவர் 1906 முதல் 1909 வரை மைசூர் இராச்சியத்தின் திவானாகவும், 1910 முதல் 1913 வரை பரோடாவின் திவானாகவும் பணியாற்றினார்.  

## ஆரம்பகால வாழ்க்கை மற்றும் கல்வி
மாதவ ராவ் தஞ்சாவூர் மராத்தி தேசஸ்த் பிராமணக் குடும்பத்தைச் சேர்ந்தவர். இவர்கள் நீண்ட காலத்திற்கு முன்பு தஞ்சையில் குடியேறினர். இவர் தஞ்சையில் மராட்டிய வெற்றியை அடுத்து சதாரா மாவட்டத்திலிருந்து தென்னிந்தியாவுக்கு குடிபெயர்ந்ததாகக் கருதப்படுகிறது. மாதவ ராவ் 1850 பிப்ரவரியில் சென்னை மாகாணத்தின் கும்பகோணத்தில் பிறந்தார். கும்பகோணம் கல்லூரியில் வில்லியம் ஆர்ச்சர் போர்ட்டரிடம் கல்வி பயின்றார். 1869 இல் இளங்கலை முடித்த இவர் மைசூர் இராச்சியத்தில் அரசுப் பள்ளியில் தலைமை ஆசிரியராக நியமிக்கப்பட்டார்.  

## நியமனங்கள்
மாதவ ராவ் 1869 இல் மைசூர் இராச்சியத்தின் சேவையில் அரச பள்ளியின் தலைமை ஆசிரியராக நுழைந்தார். பின்னர் மைசூரின் அரசு வழக்கறிஞராக நியமிக்கப்பட்டு நீதித்துறை மற்றும் வருவாய் துறைகளில் பணியாற்றினார். இவர் காவல்துறை இயக்குநராகவும், 1898 முதல் 1901 வரை மைசூர் இராச்சியத்தில் பிளேக் ஆணையாளராகவும், 1902 முதல் 1904 வரை வருவாய் ஆணையராகவும் பணியாற்றினார். 1906 முதல் திவானாக நியமிக்கப்பட்டார்.  

## மைசூர் திவான்
மாதவ ராவ் 1906 சூன் 30 முதல் 1909 மார்ச் 31 வரை மைசூர் இராச்சியத்தின் திவானாக பணியாற்றினார். 1906 ஆம் ஆண்டில், மைசூர் சட்டமன்ற உறுப்பினர்களுக்கு சட்டங்களை இயற்ற அதிகாரம் அளிக்கும் சட்டம் இயற்றப்பட்டது. புதிய சட்டமன்றம் 1907 மார்ச் 6 இல் அமைக்கப்பட்டது. வருவாய் ஆணையரை தலைமை வருவாய் அதிகாரியாக மாற்றுவதற்காக நில வருவாய் சட்டம் திருத்தப்பட்டது. மேலும் கருவூலத்தின் பொறுப்பும் வழங்கப்பட்டது. பொது சுகாதாரத் துறை உருவாக்கப்பட்டது. மேலும் மைசூர் அரசுப் பணிக்காகான போட்டித் தேர்வுகள் புதுப்பிக்கப்பட்டன. பாக்கு மீதான வரி இரத்து செய்யப்பட்டன.  

மைசூர் இராச்சியத்தில் மழலையர் பள்ளிகள் அறிமுகப்படுத்தப்பட்டு ஆரம்பக் கல்வி இலவசமாக வழங்கப்பட்டது. ஏராளமான நீர்ப்பாசன திட்டங்கள் மேற்கொள்ளப்பட்டன. 1906-07 ஆம் ஆண்டில் மரிகனைட் படைப்புகள் மற்றும் 1907-08 இல் பெலகோலாவில் காவிரி நீர்மின்சாரம் தயாரிக்கும் பணிகள் போன்றவை நிறைவடைந்தன. இந்திய அறிவியல் நிறுவனத்திற்கு இலவசமாக நிலம் வழங்கவும் அரசு அனுமதித்தது.  

1908 சனவரி 1 ஆம் தேதி பெங்களூர் நகரத்திலும் மற்றும் இராணுவத் தளங்களிலும், 1908 செப்டம்பர் 26 அன்று மைசூர் நகரத்திலும் மின்சார விளக்குகள் அறிமுகப்படுத்தப்பட்டன.  

## மரியாதை
மாதவ ராவ் 1899 ஆம் ஆண்டில் இந்தியப் பேரரசின் தோழராக மாற்றப்பட்டார் மற்றும் 1900 இல் இவருக்கு கைசர்-இ-ஹிந்த் பதக்கம் வழங்கப்பட்டது .
# ச. கோபாலாச்சாரி


திவான் பகதூர் **சறுக்கை கோபாலாச்சாரி**(*Sarukkai Gopalachari*) (பிறப்பு: 1850 ஆகத்து 16) அல்லது **கோபாலாச்சார்யார்** என்றும் அழைக்கப்படும் இவர் ஓர் இந்திய வழக்கறிஞரும் மற்றும் நிர்வாகியுமாவார். இவர் 1906 ஆகத்து 16 முதல் 1907 அக்டோபர் 26 வரை திருவிதாங்கூரின் திவானாக பணியாற்றினார்.  

## ஆரம்ப கால வாழ்க்கை
கோபாலாச்சாரி 1850 ஆம் ஆண்டில் சென்னை மாகாணத்தின் சறுக்கையில் ஒரு வைணவ பிராமண குடும்பத்தில் பிறந்தார். இவர் சட்டத்தில் பட்டம் பெற்று, 1885 மார்ச் 21 இல் துணை நீதிபதியாக நியமிக்கப்படுவதற்கு முன்பு மதுரையில் வழக்கறிஞராக சிலகாலம் பணியாற்றினார். 1903 சூனில் இவர் மாவட்ட மற்றும் அமர்வு நீதிபதியாக நியமிக்கப்பட்டார். 1906 ஆம் ஆண்டில் திருவிதாங்கூர் திவானாக நியமிக்கப்பட்டபோது கோபாலாச்சாரி திருநெல்வேலியின் மாவட்ட நீதிபதியாக பணியாற்றி வந்தார் .
# மா. எ. வாட்சு


**மாரிசு எமிக்டியசு வாட்சு (Maurice Emygdius Watts)** (1878 சூன் 11 - 1933 பிப்ரவரி 22) இவர் ஓர் இந்திய வழக்கறிஞரும், அரசு ஊழியரும் மற்றும் நிர்வாகியுமாவார். இவர் 1925 முதல் 1929 வரை திருவிதாங்கூரின் திவானாகப் பணியாற்றினார்.  

## ஆரம்பகால வாழ்க்கை மற்றும் கல்வி
திருவிதாங்கூர் அரசாங்கத்தின் தலைமைச் செயலாளரான *பிராங்க் வாட்சு* என்பவருக்கு 1878 சூன் 11 அன்று வாட்சு பிறந்தார். இவர் சென்னையில் தனது ஆரம்பக் கல்வியைப் பெற்றார். பின்னர், சட்டத்தில் பட்டம் பெற்ற பிறகு, 1901 இல் சென்னை மாகாண அரசுச் சேவையில் நுழைந்தார்.  

## இறப்பு
வாட்சு 1933 பிப்ரவரி 22 அன்று இலண்டனில் தனது 54 வயதில் இறந்தார். திருவனந்தபுரம் நகரத்தின் நந்தன்கோடு புறநகரில் உள்ள ஒரு பகுதிக்கு வாட்சு குடும்பத்தின் நினைவாக பெயரிடப்பட்டது.  

## குடும்பம்
வாட்சின் சகோதரி *டோரதியா என்ரியத் வாட்சு* திருவாங்கூர் அரச குடும்பத்தின் இளவரசிகளுக்கு ஆசிரியராக இருந்தார். 1947 இல் இந்தியாவின் சுதந்திரத்திற்குப் பிறகு, நீலகிரி மாவட்டத்தில் உள்ள கோத்தகிரியில் குடியேறினார். அங்கு அவர் தனது வாழ்க்கையின் கடைசி நாட்களைக் கழித்தார்.
# ஓமந்தூர்



**ஓமாந்தூர்** (Omandur) என்பது இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் உள்ள ஒரு பேரூர் ஆகும். இந்த கிராமம் ஒரு இயற்கை வளமுள்ள பகுதியாகும். இதனருகே மண்ணச்சநல்லூர் சுமார் 20 கி.மீ. தொலைவில் அமைந்துள்ளது.  

## மக்கள்தொகை
2011ஆம் ஆண்டு கணக்கெடுப்பின்படி ஓமாந்தூரில் 2594 பேர் வசித்தனர். இவர்களில் 1308 ஆண்களும் 1286 பெண்களும் ஆவர்.